CELEX: 32020R0045
Language: el
Date: 2020-01-20 00:00:00
Title: Εκτελεστικός κανονισμός (ΕΕ) 2020/45 της Επιτροπής της 20ής Ιανουαρίου 2020 σχετικά με την τροποποίηση του εκτελεστικού κανονισμού (ΕΕ) 2019/1379 όσον αφορά τη δυνάμει του κανονισμού (ΕΚ) αριθ. 71/97 του Συμβουλίου επέκταση στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας Κίνας του δασμού αντιντάμπινγκ που είχε επιβληθεί στις εισαγωγές ποδηλάτων καταγωγής Λαϊκής Δημοκρατίας Κίνας

21.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 16/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/45 ΤΗΣ ΕΠΙΤΡΟΠΗΣ
         της 20ής Ιανουαρίου 2020
         σχετικά με την τροποποίηση του εκτελεστικού κανονισμού (ΕΕ) 2019/1379 όσον αφορά τη δυνάμει του κανονισμού (ΕΚ) αριθ. 71/97 του Συμβουλίου επέκταση στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας Κίνας του δασμού αντιντάμπινγκ που είχε επιβληθεί στις εισαγωγές ποδηλάτων καταγωγής Λαϊκής Δημοκρατίας Κίνας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 2,
         Εκτιμώντας τα ακόλουθα:
         
                     (1)
                  
                  
                     Με τον κανονισμό (ΕΟΚ) αριθ. 2474/93 (2), το Συμβούλιο επέβαλε οριστικό δασμό αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας.
                  
               
                     (2)
                  
                  
                     Ύστερα από έρευνα κατά της καταστρατήγησης, ο κανονισμός (ΕΚ) αριθ. 71/97 του Συμβουλίου (3) επέκτεινε τα μέτρα στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας. Η επέκταση των μέτρων, ύστερα από έρευνα κατά της καταστρατήγησης, παραμένει σε ισχύ για όσο διάστημα παραμένουν σε ισχύ τα αρχικά μέτρα.
                  
               
                     (3)
                  
                  
                     Ο εκτελεστικός κανονισμός (ΕΕ) 2019/1379 της Επιτροπής (4) παρέτεινε τα μέτρα στις εισαγωγές ποδηλάτων καταγωγής Λαϊκής Δημοκρατίας της Κίνας για πέντε ακόμα έτη έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036. Δεδομένου ότι η επέκταση των μέτρων σε ορισμένα εξαρτήματα ποδηλάτων δεν αναφερόταν ρητά, θα πρέπει να διευκρινιστεί ότι η εν λόγω επέκταση παραμένει σε ισχύ και για τις εισαγωγές των εν λόγω εξαρτημάτων ποδηλάτων καταγωγής Λαϊκής Δημοκρατίας της Κίνας.
                  
               
                     (4)
                  
                  
                     Ο εκτελεστικός κανονισμός (ΕΕ) 2019/1379 θα πρέπει, επίσης, να τροποποιηθεί, ώστε να καταστεί σαφές ότι το υπό επανεξέταση προϊόν υπάγεται στους κωδικούς ΣΟ που αναφέρονται στον εν λόγω κανονισμό μόνο κατά τη δημοσίευσή του και ότι οι πιθανές μεταβολές στους κωδικούς ΣΟ δεν έχουν αντίκτυπο στα μέτρα.
                  
               
                     (5)
                  
                  
                     Κατά συνέπεια, ο εκτελεστικός κανονισμός (ΕΕ) 2019/1379 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2019/1379 τροποποιείται ως εξής:
            
                        1)
                     
                     
                        Η αιτιολογική σκέψη 37 αντικαθίσταται από το ακόλουθο κείμενο:
                        
                                    «(37)
                                 
                                 
                                    Το προϊόν που αποτελεί αντικείμενο της παρούσας επανεξέτασης είναι τα δίτροχα και άλλα ποδήλατα (συμπεριλαμβανομένων των τρίτροχων διανομής εμπορευμάτων, αλλά εξαιρουμένων των μονότροχων), χωρίς κινητήρα, που επί του παρόντος υπάγονται στους κωδικούς ΣΟ 8712 00 30 και ex 8712 00 70 (κωδικοί TARIC 8712007091, 8712007092 και 8712007099) (“το υπό επανεξέταση προϊόν” ή “ποδήλατα”)».
                                 
                              
                  
                        2)
                     
                     
                        Στο άρθρο 1, η παράγραφος 1 αντικαθίσταται από το ακόλουθο κείμενο:
                        
                           «1.   Επιβάλλεται οριστικός δασμός αντιντάμπινγκ στις εισαγωγές δίτροχων και άλλων ποδηλάτων (στα οποία περιλαμβάνονται και τα τρίτροχα διανομής εμπορευμάτων, αλλά εξαιρούνται τα μονότροχα), χωρίς κινητήρα, που επί του παρόντος υπάγονται στους κωδικούς ΣΟ 8712 00 30 και ex 8712 00 70 (κωδικοί TARIC 8712007091 και 8712007092 και 8712007099) καταγωγής Λαϊκής Δημοκρατίας της Κίνας.».
                        
                     
                  
                        3)
                     
                     
                        Στο άρθρο 1, παρεμβάλλεται η ακόλουθη παράγραφος 4α:
                        
                           «4α.   Διατηρείται η δυνάμει του κανονισμού (ΕΚ) αριθ. 71/97 του Συμβουλίου επέκταση στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας Κίνας του δασμού αντιντάμπινγκ που είχε επιβληθεί στις εισαγωγές ποδηλάτων καταγωγής Λαϊκής Δημοκρατίας Κίνας.
                           Ο οριστικός δασμός αντιντάμπινγκ που αναφέρεται στο άρθρο 2 παράγραφος 1 του κανονισμού (ΕΚ) αριθ. 71/97 του Συμβουλίου είναι ο δασμός αντιντάμπινγκ που επιβλήθηκε έναντι “όλων των άλλων εταιρειών” με το άρθρο 1 παράγραφος 2.».
                        
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Κανονισμός (ΕΟΚ) αριθ. 2474/93 του Συμβουλίου, της 8ης Σεπτεμβρίου 1993, για την επιβολή οριστικού δασμού αντιντάμπινγκ στις εισαγωγές στην Κοινότητα ποδηλάτων καταγωγής Λαϊκής Δημοκρατίας της Κίνας και για την οριστική είσπραξη του προσωρινού δασμού αντιντάμπινγκ (ΕΕ L 228 της 9.9.1993, σ. 1).
         
            (3)  Κανονισμός (ΕΚ) αριθ. 71/97 του Συμβουλίου, της 10ης Ιανουαρίου 1997, για την επέκταση του οριστικού δασμού αντιντάμπινγκ, που επεβλήθη με τον κανονισμό (ΕΟΚ) αριθ. 2474/93 στις εισαγωγές στην Κοινότητα ποδηλάτων καταγωγής Λαϊκής Δημοκρατίας της Κίνας, στις εισαγωγές ορισμένων εξαρτημάτων ποδηλάτων καταγωγής Λαϊκής Δημοκρατίας της Κίνας και για την επιβολή του επεκταθέντος δασμού στις εισαγωγές που έχουν καταγραφεί σύμφωνα με τον κανονισμό (ΕΚ) αριθ. 703/96 (ΕΕ L 16 της 18.1.1997, σ. 55).
         
            (4)  Εκτελεστικός κανονισμός (ΕΕ) 2019/1379 της Επιτροπής, της 28ης Αυγούστου 2019, για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας, μετά την επέκταση της ισχύος του δασμού στις εισαγωγές ποδηλάτων που αποστέλλονται από την Ινδονησία, τη Μαλαισία, τη Σρι Λάνκα, την Τυνησία, την Καμπότζη, το Πακιστάν και τις Φιλιππίνες, είτε έχουν δηλωθεί ως καταγωγής των εν λόγω χωρών είτε όχι, μετά την επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 (ΕΕ L 225 της 29.8.2019, σ. 1).